Kultura Maribor

Otvoritev 30. Mednarodnega festivala računalniške umetnosti - MFRU 2024
2024-10-18 19:00 - 2024-10-27 00:00 (Europe/Paris) | Maribor center / Velika kavarna, Glavni trg 1
Mednarodni festival računalniške umetnosti – MFRU, ki ga organizira javni zavod Mladinski kulturni center Maribor (MKC Maribor) letos obeležuje tri desetletja predstavljanja, razvoja in promoviranja vrhunske intermedijske umetnosti.Trideseti MFRU pod krovnim naslovom Prazne police. Postpotrošniške vizije po koncu poslovanja bo med 18. in 27. oktobrom na glavnem prizorišču Velike kavarne na Glavnem trgu v Mariboru gostil raznolike dogodke kot so razstave, umetniške intervencije, zvočni performansi, delavnice in diskurzivni dogodki.
Delno bo uzrt v zgodovino: za nami so tri desetletja radikalnih tehnoloških sprememb, ki jih je festival raziskoval z več kot 900 sodelujočimi umetniki_cami, kuratorji_kami, teoretiki_čarkami in drugimi sodelavci_kami. Obenem pa se bo osrednja razstava, ki bo gostila skupino domačih in mednarodnih umetnikov_c, soočila s sedanjostjo in prihodnostjo – festival računalniških umetnosti se bo tokrat namreč osredotočil na spekulativne razmisleke o prihodnosti ekonomskih in drugih sistemov v kontekstu postkapitalizma in novih tehnologij.
Vljudno vabimo na slavnostno otvoritev 30MFRU, ki jo načrtujemo v petek, 18. oktobra, ob 19. uri v Veliki kavarni na Glavnem trgu 1 v Mariboru.

Povezava do originalnega članka

30. Mednarodni festival računalniške umetnosti
2024-10-18 19:00 - 2024-10-27 20:00 | Velika kavarna
Mednarodni festival računalniške umetnosti
30xMFRU: TRI DESETLETJA TEHNOLOŠKIH SKRBI
18. – 27. oktober 2024 // Velika kavarna in Kulturni inkubator
Tokratna edicija dogodka med 18. – 27. oktobrom 2024 bo obarvana s tridesetletnico festivala in ponovnim premislekom tridesetletja radikalnih sprememb na področju računalništva. Ob tem je pomembno spomniti, da se je internet na lokalnih tleh razširil v javno zavest in uporabi po letih 1994 in 1995, letnici pa sovpadata tudi z razvojem video umetnosti, net art umetnosti in širše novomedijske umetnosti pri nas. Ob koncu devetdesetih let je bilo institucij, iniciativ in drugih platform že ogromno, pionirski festival MFRU pa s svojo peto edicijo že dodobra definiran in vsidran v umetnostni sistem. Eden najstarejših tovrstnih festivalov v Sloveniji je v svoji izjemno pestri zgodovini močno zaznamoval in vplival na formiranje intermedijske umetnosti v našem prostoru, hkrati pa je z vsako edicijo, z različnimi kuratorskimi ekipami in umetniškimi pozicijami vedno znova odpiral nove razmisleke o preteklosti, sedanjosti in prihodnosti tehnologije.

Razstava ‘V fokusu’
18.—27. 10. 2024, Velika kavarna, Glavni trg 1, Maribor
Z razstavo ‘V fokusu’ naslovljeno 30×MFRU se letošnja kuratorska zasedba vrača k pregledu festivalskega arhiva in že pred samim dogodkom raziskuje festivalsko zgodovino skozi pogovor s ključnimi akterji in akterkami na področju intermedijske umetnosti pri nas, ki so bili_e na različne načine vpleteni_e v pretekle edicije MFRU. Pogovori so potekali v začetku leta z namenom vstopiti v organizem s tridesetletno zgodbo – bolje spoznati njihove pozicije, bolje razumeti festivalske mehanizme in, preden se podamo v naslednje tridesetletje, zapisati nekatere ključne premisleke. Odlomki iz pogovorov tako na drugačen način odpirajo in interpretirajo obsežen arhiv pionirske institucije – objavljeni so na uradni spletni strani in festivalskih omrežjih, kjer jih lahko preberete v celoti. Rdečo nit povzema podnaslov obletnice Tri desetletja tehnoloških skrbi, ki naslavlja številne izzive na področju intermedijskih umetniških praks in organizacije festivala, hkrati pa nam tovrstna vsebinska usmeritev lahko omogoči razumevanje novih tehnologij danes ter nakazuje na skrbi, s katerimi se bomo na tem področju skoraj zagotovo srečevali v prihodnje.

Razstava študentskih del in nagrajenih del MFRU30
18.—27. 10. 2024, Kulturni inkubator, Koroška cesta 18, Maribor
Otvoritev razstave študentkih del in nagrajenih del MFRU30, ki jo je kurirala Martina Frangež, bo v soboto, 19. oktobra, ob 18. uri v Kulturnem inkubatorju.

OTVORITVENI KONEC TEDNA
Petek, 18. oktober
11:00
Ob 11. uri bosta kuratorja Lara Mejač in Davide Bevilacqua prisotnosti umetnikov_c izpeljala ekskluzivno vodstvo po razstavi MFRU30: Prazne police ter razstavi V Fokusu na osrednjem prizorišču Velike kavarne. V času vodstva bosta na voljo za podajanje izjav medijem. Vljudno vabljeni, da se nam pridružite na vodstvu za novinarje_ke in goste_je festivala.
19:00
Ob 19. uri bo uradna otvoritev festivala s prisotnostjo direktorice Mladinskega kulturnega centra, kuratorja in kuratorke in umetnikov_c. V času otvoritvenega večera bo potekal performans kolektiva Undoing.Studio, sledil bo glasbeni del večera.

Sobota, 19. oktober
V soboto se bodo čez dan odvile posebne interaktivne aktivnosti s sodelujočimi umetniki_cami (naštete spodaj). Zvečer bo otvoritev razstave študentskih del v Kulturnem Inkubatorju.
»What are you hungry for?« / zine delavnica / Alice Strete & Simon Browne
Sodelujoči bodo razpravljali o potencialih in prihodnosti prehranskih centrov znanih kot menze. Ali bi lahko bili, zunaj kapitalistične funkcije ustvarjanja prihodkov, to prostori za druženje in oblikovanje skupnosti? Zamisli si svojo različico – Kakšne bi bile dodatne aktivnosti, s katerimi bi se na teh območjih lahko ukvarjali, načini, na katere bi preživljali čas? bi bilo mogoče prinesti lastno hrano in pijačo? Kultura skupnostnega prehranjevanja ima veliko vlogo pri razvoju osebnega odnosa do hrane in kuhanja, za iskanje užitka v hrani in deljenja le-tega z drugimi. Na dveh delavnicah se želimo vprašati: »česa ste lačni?«, prevprašati skupno razumevanje prehranjevalnih navad prisotnih in izdelati tematske zine, ki jih bomo po koncu pustili v osrednjem razstavnem prostoru.
»Pocas: Vzajemna mutacija« / delavnica / Pablo Somonte Ruano
Vzajemno mutacijo bi lahko označili kot taktiko za preoblikovanje kapitalistične poslovne zamisli, ekonomskega koncepta ali mehanizma usklajevanja v vzajemne procese. Običajno gre za postopek obratnega inženiringa kapitalistične prakse in opis, kako bi delovala na mutualističene, skupnostne načine. Umeščanje v opuščeno stavbo kazinoja je odlično okolje za mutualizacijo nekaterih kapitalističnih praks!
Pojem »pocas« je avtor izbral za imenovanje mutualistične mutacije samopostrežne prodajalne, številni sistemi znotraj pocas–a pa so bodisi mutualistične prakse iz različnih kultur bodisi druge mutualistične mutacije same po sebi. Proces »pocas« sestoji iz treh postopkov:
# 1 Postavitev. Poglobitev v pocas, delitev osebnih praks in zanimivih tehnologij, ki posameznika_ce navdihujejo, opredelitev kako oblikujejo subjektivne spekulativne sisteme in kulturo. Raziskovanje posameznih teme na podlagi skupne radovednosti.
# 2 Mutacija. Udeleženci_ke nekaj časa razmišljajo o vzajemni mutaciji, ki bi jo uvedli oziroma dodali v pocasovem multiverzumu.
# 3 Dokončna sprememba pravil. Po končanih premislekih in njihovi izmenjavi se zbrane mutualistične mutacije pretvori v intervencijske kartice za igralno seanso igre »game-changers«. Gre za skupno ustvarjanje specifičnega vesolja: na podlagi vizualnih primerov si udeleženci_ke lažje predstavljajo, kako bi še lahko vključili_e nove elemente tako v »pocas« vesolje in v igro »game-changers«.
»Game-changers«: igranje družabne igre s kartami / Rok Kranjc
»Game-changers« je modularna namizna igra in obenem igra s kartami, ki je hkrati odskočna deska za sooblikovanje igre in navsezadnje gledališka izkušnja z udeležbo. Igralci_ke v dveh navidezno ideološko nasprotnih ekipah (npr. kapitalizem proti komunizmu ali zelena rast proti degrowth) poskušajo osvojiti srca in misli javnosti, da bi si prisvojili besede, ki bodo zaznamovale prihodnost naših gospodarstev (regenerativno, krožno, pametno, kakor hočete!). Na podlagi igralnih kart, ki služijo kot namigi, morata ekipi s pomočjo napol improviziranega pripovedovanja zgodb in igranja vlog prepričati občinstvo, imenovano „udeleženci_ke“, da so prav oni_e tisti, ki imajo največjo domišljijsko in diskurzivno moč. Cilj igre je kolektivno oblikovanje občutkov in vzpostavitev medsebojne podpore pri pripovedovanju živahnih, kritičnih in domiselnih zgodb o obstoječem stanju in možnih alternativah. Vabimo, da sami vstopite v vlogo udeležencev_k, tako da prispevate spodbude za pripovedovanje zgodb, presodite in se odzovete na zgodbe igralcev_k v realnem času.

Povezava do originalnega članka

[MFRU30] Odprtje razstave študentskih in nagrajenih del festivala MFRU
2024-10-19 18:00 - 2024-10-27 16:00 | Maribor center / Kulturni inkubator, Koroška cesta 18
Otvoritev razstave študentkih del in nagrajenih del MFRU30, ki jo je kurirala Martina Frangež.
Otvoritev razstave študentkih del in nagrajenih del MFRU30, ki jo je kurirala Martina Frangež, bo v soboto, 19. oktobra, ob 18. uri v Kulturnem inkubatorju.
Mladinski kulturni center Maribor je v okviru 30. Mednarodnega festivala računalniške umetnosti (krajše MFRU30) objavil javni poziv za prijavo študentskih intermedijskih umetniških projektov za študentsko nagrado festivala MFRU 2024.
Na poziv se je prijavilo štirinajst študentk_ov z enajstimi projekti.
Člani strokovne žirije Maja Burja, Simon Streljaj Gmajner in Lara Mejač so soglasno odločili, da:

1. nagrado prejmej Senka Milutinović: Momentary Lapse in Memory,
2. nagrado prejme Lazar Mihajlović: Dreamer in
3. nagrado prejme Ana Evtić: Time Continuum.

Povezava do originalnega članka

Ko posel zapusti mestno središče
2024-10-25 19:00 - 20:30 | Maribor center / Velika kavarna, Glavni trg 1
Razprava o urbani regeneraciji v sklopu 30. Mednarodnega festivala računalniške umetnosti.
Zasnova letošnje edicije MFRU z naslovom Prazne police se je začela z razmislekom o urbanem razvoju ter z vprašanjem, kako spodbujati procese skupnostne regeneracije neizkoriščenih delov mesta. Opazujemo lahko, kako prostori komercialnih dejavnosti nenadoma postanejo neprimerni za delovanje – morda zato, ker zraven ni parkirnega mesta ali pa se je v neposredni bližini nedavno odprl nov velik nakupovalni center, ki preusmerja ciljne skupine kupcev.
S tem se spreminja gospodarsko tkivo mesta, kar otežuje okrevanje in regeneracijo celotnih območij. Kljub temu, da so taki prostori pogosto neizkoriščeni desetletja, je njihovo komercialno namembnost zelo težko odmisliti in jim pripisati novo funkcijo. Umetniški in kulturni procesi so pogosto katalizatorji takšnih socio-urbano-ekonomskih prenov, ki se začnejo s širjenjem domišljije celotne skupnosti.
Kako spodbuditi takšne prakse ter se hkrati izogniti procesom gentrifikacije in ponovne komercializacije tovrstnih prostorov?

Povezava do originalnega članka

Martinov Warm-Up na Koroški cesti in martinovanje malo drugače
2024-11-08 10:00 - 20:00 | Maribor center / Koroška cesta, Maribor
V petek in soboto, 8. in 9. novembra 2024, od 11. do 20. ure, vas vabimo na Koroško cesto v Mariboru, kjer vas bodo pričakalI na stojnicah lokalni ponudniki, od tega vinarji in ponudniki kulinarike.

Povezava do originalnega članka

Največje urbano martinovanje na Trgu Leona Štuklja
2024-11-11 11:11 - 21:00 | Maribor center / Trg Leona Štuklja
Pridružite se nam na največjem martinovanju v Sloveniji!

Povezava do originalnega članka

11. Festival Mladi Maribor: Delavnica kolažne montaže
2024-11-20 18:00 | Maribor center / Kulturni inkubator, Koroška cesta 18
Iz kolažev bo nastal skupni izdelek v obliki fanzina oz. zina.
Vabimo vas, da se nam 20. novembra 2024 ob 18. uri pridružite na delavnici kolažne montaže v Kulturnem inkubatorju na Koroški cesti 18 (studio)!
Dogodek je brezplačen! Na delavnici bodo udeleženci iz najrazličnejših fotografij in grafik izrezanih iz knjig, časopisov, revij in podobnih tiskovin v tehniki kolažne montaže sestavljali domišljijske podobe ter ustvarjali unikatne vizualne zgodbe, ki jih bomo opremili s poljubnim tekstom ali besedami.
Iz kolažev bo nastal skupni izdelek v obliki fanzina oz. zina. Kot vedno je dogodek brezplačen, med delavnico pa bodo na voljo tudi prigrizki in pijača. Beseda fanzin je skovanka, nastala iz angleških besed fan (ljubitelj, oboževalec) in magazine (revija).
Prijave zbiramo do ponedeljka, 18. novembra 2024 na naslov: katarina.kocbek@mkc.si.

Povezava do originalnega članka

11. Festival Mladi Maribor: Potopisni mladinski večer
2024-11-21 19:00 - 22:00 | Maribor center / Kulturni inkubator, Koroška cesta 18
Na mladinskem družabnem večeru o Indoneziji.
Z veseljem te vabimo na mladinski družabni večer, kjer bomo skupaj raziskovali čudovito deželo Indonezijo! Pri tem nam bo pomagala Tjaša Lah, popotnica po srcu in duši, ki je tam preživela kar cel mesec.
Kdaj? 21. novembra 2024 ob 19. uri Kje? Kulturni inkubator (Koroška cesta 18) Na programu bo zanimiv potopis, kjer bomo skozi Tjašine pripovedi in fotografije odkrivali čare Indonezije – od njenih rajskih plaž, živahnih mest do skrivnostnih templjev in bujne narave. Poleg tega pa ne bo manjkalo dobre družbe in seveda okusnih prigrizkov!
Vabljeni vsi, ki želite preživeti prijeten večer v družbi sovrstnikov in se hkrati podati na nepozabno popotovanje po eni najbolj raznolikih dežel na svetu. Kot vedno je dogodek brezplačen, med in po predavanju pa bodo na voljo tudi družabne namizne igre.
Ne pozabite na dobro voljo, veliko radovednosti in seveda prijateljev, saj bo večer še bolj zabaven v večji družbi! Pridruži se nam!

Povezava do originalnega članka

11. Festival Mladi Maribor: Koncert RANR
2024-11-22 20:00 - 22:00 | Maribor center / Kulturni inkubator, Koroška cesta 18
Brezplačni koncert skupine RANR
Pridruži se nepozabnemu glasbenemu večeru z edinstveno petčlansko zasedbo RANR, ki prepleta netradicionalne glasbene žanre in estetiko ter ustvarja popolno sinergijo evforije, nostalgije in urbanega pridiha.
RANR od leta 2023 navdušujejo poslušalce, odkar so s singlom F.L.C. osvojili radijske postaje in srca oboževalcev. Njihov drugi single Dolgo ne je okrepil val navdušenja, ki ga poganjajo člani Neli, Shiro, Tadej in Marko (na kvadrat).
Pridruži se nam 22. novembra 2024 ob 20. uri v Kulturnem inkubatorju (Koroška cesta 18, studio)!
Vstop je BREZPLAČEN! Prepusti se valovom glasbe!

Povezava do originalnega članka

Festival rokodelcev 2024
2024-11-27 - 2024-12-01 | Maribor center / Vetrinjska ulica 5, Maribor
Med 27. 11. in 1. 12. 2024, bo v Mariboru, natančneje v prostorih Vetrinjskega dvora, potekal drugi FESTIVAL ROKODELCEV Maribor. Namen festivala je povezati rokodelce, ter njihove poklice, znanja in izdelke predstaviti širši javnosti, hkrati pa okrepiti in obogatiti ponudbo programov kulturno-umetnostne vzgoje v mestu.
S festivalom želimo izpostaviti del kulturne dediščine, ki nas je zaznamovala skozi stoletja, vendar zaradi sodobnega načina življenja in potreb ljudi, počasi tone v pozabo. S pomočjo kulturno-umetnostne vzgoje in pedagoških metod želimo rokodelska znanja pobliže predstaviti širši javnosti, otrokom, mladim in odraslim zainteresiranim. Obiskovalce festivala pa vabimo na obisk prodajno-razstavnega sejma rokodelstva in domače obrti, ki bo potekal v prostorih Vetrinjskega dvora, vse dni festivala. Letošnja darila si lahko priskrbite od domačih ustvarjalcev. Ne bo vam žal!

Delavnice in predstavitve za otroke, mlade in druge zainteresirane
V sodelovanju s priznanimi rokodelci smo pripravili tematske delavnice in predstavitve, ki so namenjene vsem starostnim skupinam, radovednim obiskovalkam in obiskovalcem festivala rokodelstva. Delavnice so odlična priložnost za kakovostno preživljanje časa, saj udeleženci na praktičen način spoznajo rokodelske poklice, izdelke in znanja, ki so jim lahko navdih v prihodnje. Hkrati pa na zabaven način spoznavajo kulturno dediščino, ki nas je na teh prostorih zaznamovala skozi stoletja. Verjamemo, da krepitev praktičnih znanj, ročnih spretnosti in spoznavanje materialov, lahko spodbudi razvoj kakovostne in sodobne produkcije izdelkov, ki temelji na spoštovanju do tradicije in kulture.
Dopoldanski program med tednom je rezerviran za šolske skupine, popoldnevi in vikend pa tudi za izven.

Prodajno – razstavni sejem ustvarjalcev, oblikovalcev in rokodelcev.
December je mesec, ko, iščemo kako in s čim obdarovati svoje bližnje, sodelavce, prijatelje. Letos jih lahko z izbranimi unikatnimi izdelki slovenskih ustvarjalk in ustvarjalcev. saj bo FESTIVAL ROKODELCEV Maribor, skozi prodajno razstavni sejem obiskovalcem ponujal prav to. Možnost, da v času festivala spoznajo in podprejo slovenske ustvarjalke in ustvarjalce, ki ne samo, da ohranjajo rokodelstvo živo, ampak ga razvijajo naprej, ter ustvarjajo čudovite izdelke.

Maistri Marpurgi in srednjeveški Maribor
Kulturno in umetniško društvo Maistri Marpurgi predstavlja življenje v srednjem veku. Delijo znanja in veščine takratnih rokodelcev, ki bodo v treh dneh dvorišče Vetrinjskega dvora, popeljali skozi čas, nazaj v srednji vek. Sami zase pravijo:
˝Maistri Marpurgi se ukvarjamo z uprizarjanjem srednjega veka.
Smo slovita vikinška skupina rokodelcev, obrtnikov in bojevnikov iz cele Slovenije, s sedežem v Mariboru. S pomočjo izročil in naukov naših prednikov se ukvarjamo z izdelavo orodja, orožja, nakita, lesenih in železnih izdelkov ter drugih predmetov po starih rokodelskih tehnikah in skrivnostih stroke. Med nami so tudi vešči zeliščarji in vrači, varuhi našega zdravja, še posebej pa radi varimo zdravilne napitke. Celoten tabor pa vzamejo pod okrilje kuharski mojstri, ki poskrbijo, da vsak dan jemo kot jarli.
Obiskovalci lahko pridejo na obisk v naš interaktivni tabor, v katerem lahko najdejo lesene srednjeveške igre tako za otroke kot tudi za odrasle, kovača, orožarja, rezbarja, pletiljo, šiviljo, tkalko, krojača, zeliščarko, varilce napojev, usnjarja, steklarja, šamanko, glasbenike, kuharice in mnoge druge obrtnike.
Prikazane obrti na dan dogodka so odvisne od razpoložljivosti članov društva. Veseli in ponosni smo, da so Maistri Marpurgi partnerji FESTIVALA ROKODELCEV Maribor!
Spodbujanje sodelovanja in prenos znanja novim generacijam
FESTIVAL ROKODELCEV Maribor, želi postati platforma, ki bo spodbujala šolske ustanove, da z rokodelci vzpostavijo dolgoročno sodelovanje, ter izbrane strokovnjake povabijo v šole, ter na tak način tudi po festivalu širijo znanja, ter promovirajo rokodelske poklice, ter tako pripomorejo k ohranitvi in ponovni popularizaciji same obrti, ter tako pripomorejo k ohranitvi kulturne dediščine. V ta namen bomo organizatorji, v sodelovanju z izbrano strokovno komisijo, predstavili, ter postavili temelje za naziv ˝SPRETNE ROKE˝, ki izbranim rokodelcem, ki s svojo kvaliteto, izdelki in z možnostjo prenosa znanja na druge izpolnjujejo strokovne kriterije, ter jim to omogoča vpis v spletni katalog, ki bo na voljo izobraževalnim ustanovam za lažji stik z rokodelci, ter lažjo organizacijo morebitnih aktivnosti. Hkrati pa je čas festivala idealen za srečanje v živo in izmenjavi izkušenj.
Delavnice izvajamo v sodelovanju s priznanimi imeni s področja rokodelstva in obrtništva, ki bodo svoje znanje delili z obiskovalci festivala.
Obrtniški sprehod
Vse do prihoda Južne železnice je bil Maribor pretežno obrtniško mesto, šele v drugi polovici 19. stoletja so se pričeli pojavljati prvi industrijski obrati, ki so do druge svetovne vojne popolnoma spremenile značaj Maribora v industrijskega.
Obrtniki so bili nekoč organizirani v cehe, brez članstva v teh stanovskih organizacijah je bilo nemogoče dobiti obrtno dovoljenje, cehi pa so s svojimi strogimi in mestoma tudi nenavadnimi pravili uravnavali delo in življenje obrtnikov. Nekaj tega bomo spoznali na Obrtniškem sprehodu.
Sprehajalec: Vid Kmetič, Rajzefiber
Trajanje sprehoda: 1 – 1.5 ure
Zbirno mesto: Židovski trg

Organizator Festivala rokodelcev Maribor
Zavod VIP MARS, Gubčeva ulica 18, 2000 Maribor, Slovenija
info@festivalrokodelcev.si

PROGRAM

Festival rokodelcev 2024
2024-11-27 09:00 - 2024-12-01 15:00 | Maribor center / Vetrinjski dvor, Vetrinjska ulica 30, Maribor
Festival Rokodelcev: Oživljanje kulturne dediščine v Mariboru
Namen festivala je povezati, predstaviti staro obrt in promovirati rokodelce in njihove poklice. Izpostaviti želimo del kulturne dediščine, ter njihova znanja predstaviti širši javnosti.
V Mariboru bo med 27. novembrom in 1. decembrom 2024, v prostorih Vetrinjskega dvora, ponovno zaživel Festival rokodelcev. Dogodek, ki združuje tradicijo in sodobno ustvarjalnost, bo posvečen krepitvi kulturne dediščine ter obogatitvi programov kulturno-umetnostne vzgoje.
Cilj festivala je spodbujanje promocije rokodelcev in obrtnikov, ohranjanje starih rokodelskih znanj ter navduševanje otrok in mladih nad poklici, ki imajo potencial za ponovno obuditev. Ob tem festival mladim omogoča spoznavanje ročnih spretnosti, ki bi jih lahko uporabili za razvoj inovativnih in sodobnih izdelkov.
Poleg predstavitve tradicionalnih obrti in rokodelskih veščin bo festival ponudil tudi bogat spremljevalni program. Osrednji del bo prodajno-razstavni sejem, kjer bodo obiskovalci lahko občudovali in kupili izdelke ustvarjalcev, oblikovalcev ter rokodelcev, ki združujejo tradicijo in sodoben dizajn.
Pridružite se in doživite festival, ki povezuje preteklost s prihodnostjo ter slavi mojstrstvo rokodelskih veščin!

Povezava do originalnega članka

Festival LGBT filma: GONDOLA
2024-12-11 20:00
Veit Helmer, Gruzija/Nemčija, 2023, 81 min, brez dialogov
Žičnica povezuje kavkaško gorsko vas z mestom v dolini. Iva začne delati kot žičničarka na povezavi z dvema gondolama. Ko gre ena gondola navzgor, gre druga navzdol. Na polovici poti se srečata, tako kot tudi Iva in druga žičničarka Nina. Ženski se spoznavata na tej zračni poti tudi preko daril in iger, ki si jih izmišljata druga za drugo. Nekega večera se sestaneta na kopnem. Romantika vas bo brez besed zapeljala naravnost v leztopijo.
Napovednik: https://www.youtube.com/watch?v=kLEQjjWKtlo

Povezava do originalnega članka

Čarobni božični Zeleni sejem
2024-12-14 10:00 - 17:00 | zeleni-sejem
Na božično okrašenih stojnicah Čarobnega Božičnega Zelenega sejma v Mariboru vas čaka pester izbor daril, ustvarjenih z ljubeznijo do narave, zdravja in trajnostnega življenjskega sloga.

Povezava do originalnega članka

Ko dvignem sebe, dvignem Maribor
2024-12-22 15:45 - 18:00 | Maribor center / Trg Leona Štuklja, 2000 Maribor
Vabljeni na 10. festival Ko dvignem sebe, dvignem Maribor.
Pobuda “Ko dvignem sebe, dvignem Maribor” prinaša močno sporočilo o odgovornosti posameznika in skupnosti za boljšo prihodnost. V sodelovanju z Društvom prijateljev mladine Maribor je letošnji cilj posebej pomemben – pomoč dečku Liamu, ki potrebuje podporo za terapije z matičnimi celicami in rehabilitacijo.

Pridružite se nam ob nastopih:

Slavc L. Kovačič in mini zvezdi (Tia Kališnik Klemenc in Gloria Banovič Pajk)
Julian Veliss
Line dance skupina Migeci TOTI DCA
Skupina CCR Remember band
Skupina Parni Valjar – Parni Valjak real tribute

Kako lahko pomagate Liamu?

SMS donacija: Pošljite SMS s ključno besedo LIAM5 na številko 1919 in prispevali boste 5 EUR.
Bančna nakazila:

Naziv: Društvo prijateljev mladine Maribor
Naslov: Razlagova ulica 16, 2000 Maribor
TRR: [REDACTED] (Nova KBM)
Koda namena: CHAR
Namen: LIAM CERNCIC
Referenca: SI00 17112021

Sporočilo festivala

Festival “Ko dvignem sebe, dvignem Maribor” poudarja medgeneracijsko sodelovanje in trajnostni razvoj družbe. V sklopu dogodka bodo predstavljeni navdihujoči projekti in iniciative:

Kotiček ponovne uporabe na Mali tržnici (Društvo Pupillam, so.p.).
Večgeneracijski center VGC+ Srce Štajerske s partnerji (Center za pomoč na domu, društvo TOTI DCA, Ozara Zavod, Andragoški zavod Maribor).
Večgeneracijski dnevni disko klub in pobude sodelujočih krajevnih skupnosti.

“Ni vprašanje, ali je nekaj mogoče narediti. Vprašanje je, kdo bo to naredil.”

Povezava do originalnega članka

21. Festival komedije Pekre
2025-03-07 19:00 - 2025-03-30 19:00 | plakat-festivala-visit-maribor-pohorje-slovenia-slovenija
Festival komedije Pekre je tudi letos združil najboljše ljubiteljske gledališke skupine, ki so skozi različne komične žanre navdušile občinstvo. Selektor Rado Pavalec je izmed številnih prijavljenih izbral osem predstav, ki so občinstvu ponudile širok spekter komičnih žanrov – od burke in satire do groteske in parodije. Festival spodbuja kritični pogled na družbo skozi smeh, ki ne ustvarja sovraštva, temveč prinaša sprostitev in zabavo.
Organizatorji poudarjajo pomen komedije kot ogledala družbe ter spodbujajo nove generacije komediografov. Dogodek prinaša prostor za ustvarjalno izražanje, občinstvu pa ponuja nepozabne trenutke humorja in veselja.
Vstopnice:

predstava: 10 EUR
zadnja predstava: 15 EUR
abonma: 60 EUR

PROGRAM FESTIVALA

PREDSTAVA: November

Datum: 7. 3. 2025

PREDSTAVA: Naslov je na plakatu

Datum: 8. 3. 2025

OBVESTILO: Predstava Naslov je na plakatu je odpovedana. Vračilo kupnine je možno na prodajnih mestih. Če ste vstopnice kupili preko spleta, bo vračilo izvedeno na enak način, kot je bilo opravljeno plačilo.
PREDSTAVA: Burka o jezičnem dohtarju

Datum: 14. 3. 2025

PREDSTAVA: Poroka čistilke Marije

Datum: 15. 3. 2025

PREDSTAVA: Žabe, kratka zgodovina nečesa

Datum: 21. 3. 2025

PREDSTAVA: Življenje podeželskih plejbojev ali tuje hočemo – svojega ne damo

Datum: 22. 3. 2025

PREDSTAVA: Goli pianisti

Datum: 28. 3. 2025

PREDSTAVA: Finida

Datum: 29. 3. 2025

PREDSTAVA: Kralj ulice, Izpoved pokončnega klošarja

Datum: 30. 3. 2025

Povezava do originalnega članka

Mednarodni festival Čili in čokolada
2025-03-21 00:00 - 2025-03-22 00:00 | Maribor center / Trg Leona Štuklja, Maribor
Kjer se združujejo sladki in pikantni užitki
Nepozabno doživetje sladko pikantnih kreacij lahko doživite 21. in 22. marca 2025, ko bo v Mariboru Mednarodni festival Čili in Čokolada #6.

V Maribor ponovno prihaja več različnih ustvarjalcev čilijevih in čokoladnih kreacij iz Slovenije in tujine. Predstavili nam bodo svoje slastne in pikantne izdelke, ter nas popeljali na posebno pikantno in sladko avanturo, kjer bomo lahko tako okušali kot tudi soustvarjali.
Izvedeli bomo vse, česar do zdaj še nismo vedeli o čokoladi in čilijih ter zakaj se nasprotja tako zelo privlačijo. Skupaj bomo ponovno začinili Maribor in ga za dva dni spremenili v najslajše mesto na svetu.

Povezava do originalnega članka

Festival sprehodov 2025
2025-03-21 00:00 - 2025-03-29 00:00 | Maribor center / Maribor in okolica
Festival sprehodov vabi iz zimskega spanca!
Pa je spet tukaj naš Festival sprehodov!
Od 21. do 29. marca se bomo v sprehajali po mestnih ulicah in trgih ter spoznavali zgodbe, ki delajo naše mesto tako zelo mariborsko.
Vabljeni!

Povezava do originalnega članka

FOMB - Festival oblikovanja Maribor
2025-04-14 00:00 - 2025-04-17 00:00 | Nekdanja tovarna MTT Maribor / Melje Maribor
FOMB – Festival oblikovanja Maribor beleži 10. let idej, dela mladih, predstavitev zanimivih gostov, modne revije, revije pričesk, razstave, animacije, filmi, glasbene točke, druženje in svečana prireditev.
FOMB – Festival oblikovanja Maribor beleži 10. let idej, dela mladih, predstavitev zanimivih gostov, promovira strokovna področja, ponuja priložnost, da mladi in strokovnjaki postanejo prepoznavni. FOMB povezuje številne različne dejavnosti, s katerimi se mladi avtorji predstavljajo. Zaključi pa se z mega prireditvijo v četrtek, 17. 4. 2025.
Je festival kulturnih in umetniških mladih upov, ne le Slovenije, temveč mnogih držav, ki že leta navdušeno spremljajo FOMB dogajanje. FOMB se začne z natečajem v različnih kategorijah oblikovanja, tako v medijskem, grafičnem, modnem, oblikovalskem svetu kot tudi v svetu pričesk. Izdelke natečaja in mladih SŠOM lahko spremljate na različnih razstaviščih.
FOMB, v organizaciji Srednje šole za oblikovanje Maribor še posebej vabi na razstavišča in svečano prireditev v četrtek, 17. 4. 2025, v prostore MTT-ja (Industrijska cona Melje).
Več na: www.fomb.si
Povezava do originalnega članka

4. Glaserjev festival
2025-04-21 10:00 - 2025-04-25 18:00 | Okolica / Malečnik 32, 2229 Malečnik
Knjiga, navdih preteklosti, sedanjosti in prihodnosti
V Malečniku, Mariboru in Ljubljani se bo med 21. in 25. aprilom 2025 pod geslom Knjiga, navdih preteklosti, sedanjosti in prihodnosti odvijal 4. Glaserjev festival, ki poteka pod častnim pokroviteljstvom Katje Stergar, direktorice Javne agencije za knjigo Republike Slovenije (JAK).
Na festivalu, ki povezuje vse generacije, se bodo zvrstili različni dogodki, od razstave in kuharskega tečaja do okrogle mize o rokopisih Marka Glaserja in pohoda.
Osnovnošolci bodo izdelali zlato knjigo spominov, na osrednji slovesnosti v Ljubljani pa bodo razglašeni nagrajenci natečaja za najboljše literarno delo na temo knjige.
Festival poteka v soorganizaciji Slovenske Matice, Teološke fakultete Univerze v Ljubljani, Pokrajinskega arhiva Maribor, Nadškofijskega arhiva Maribor, Osnovne šole Malečnik in Župnije Sv. Peter pri Mariboru – Malečnik.
Festival nosi ime po Marku Glaserju (1806-1889), malečniškem župniku, pesniku, pisatelju in narodnem buditelju.

Povezava do originalnega članka

7. Mednarodni festival uprizoritvenih umetnosti Prestopi
2025-05-16 19:00 - 2025-05-23 23:59 | 139255fe-5699-478a-ae6c-fe314809d145
7. Mednarodni festival uprizoritvenih umetnosti Prestopi nima rdeče niti, nima kuratorskega podpisa in nima enotne teme. Ni žanrsko opredeljen, nima tekmovalnega programa in nima spremljevalnega programa.
Festival bo potekal od 16. do 23. maja, torej osem dni. Predstave ne bodo na sporedu vsak dan, kak dan pa bosta dve.
Vabimo vas, da si rezervirate večere v tem tednu – prepričani smo, da vam ne bo žal.
𝙇𝙖 𝙇𝙚𝙩𝙩𝙚𝙧𝙖 (𝙋𝙞𝙨𝙢𝙤) je recimo legendarna klovnovska predstava, 𝙊𝙧𝙖𝙩𝙤𝙧𝙞𝙖 je pa majhna neodvisna bolgarska produkcija. 𝘾𝙪𝙧𝙚 (𝙋𝙪𝙣𝙘𝙚) so reško spogledovanje z angažiranim gledališčem, 𝙈𝙖𝙯𝙚 (𝘽𝙡𝙤𝙙𝙣𝙟𝙖𝙠) je rimsko senčno življenjsko popotovanje. 𝙎𝙡𝙤𝙫𝙚𝙣𝙨𝙠𝙖 𝙩𝙧𝙖𝙣𝙨𝙫𝙚𝙧𝙯𝙖𝙡𝙖 ljubi Slovenijo, 𝙃𝙚𝙧𝙤𝙟 4.0 – 𝘽𝙪𝙨𝙞𝙣𝙚𝙨𝙨 𝙖𝙨 𝙐𝙨𝙪𝙖𝙡 sesa kri gledališču.
𝙒𝙝𝙖𝙩 𝙩𝙤 𝙙𝙤 𝙞𝙣 𝙖 𝙋𝙪𝙥𝙥𝙚𝙩 𝙀𝙢𝙚𝙧𝙜𝙚𝙣𝙘𝙮 (𝙊𝙨𝙣𝙤𝙫𝙚 𝙤ž𝙞𝙫𝙡𝙟𝙖𝙣𝙟𝙖 𝙡𝙪𝙩𝙠𝙚) je predavanje, ki je predstava. 𝙐𝙢𝙚𝙩𝙣𝙤𝙨𝙩 𝙟𝙚 𝙤𝙢𝙖𝙧𝙖 nam na široko odpira vrata poezije in 𝙃𝙖𝙧𝙢𝙨 𝙟𝙚 𝙠𝙧𝙞𝙫! ne diha s pljuči, ampak z mehom in to ne enim. Predstave so fascinantne, srčne, politične, smešne, duhovite, zabavne, pronicljive, kritične …

Povezava do originalnega članka

Umetnost je omara
2025-05-20 19:00 - 20:30 | f1d4b156-039f-42a0-b33a-8a73b112876a
Predstava, ki nas spomni, da je smisel skrit v absurdu. Veselje do gledališča pa skrito v omari.
Globalni svet dosega vrtoglave vrhove človeške neumnosti, nesmisla in etičnega razkroja. Razkroj vrednot je samoumeven in banalnost naših dni je postala navada. Temelj sodobnega sveta je absurd. In Harms je eden prvih absurdistov. Absurd v Harmsovi literaturi priča o nerazvidnem in nedoločljivem strahu, ki vsakdanjosti preti iz ozadja. Čista ljubezen do gledališkega izražanja. Pristno in iskreno. Poetično, komično, absurdno, kozmično.
Režija: Ivan Peternelj
Koprodukcija: Društvo za umetnost AVGUS, Slovensko mladinsko gledališče
Zasedba: Daša Doberšek, Janja Majzelj, Blaž Šef, Matija Vastl
Na harmoniju: Polona Janežič
Scenografa na odru: Gašper Tesner, Ivan Peternelj
Prevod: Drago Bajt
Izbor besedil: Ivan Peternelj
Dramaturgija: Jana Pavlič …
Trajanje: 70 minut
Po predstavi sledi pogovor z ustvarjalci.
Vstopnice na moment.si/samopostrezna ali vstopnice@prestopi.si
Vse info: prestopi.si
Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

Festival Prestopi: HARMS JE KRIV!
2025-05-22 19:00 - 23:00 | Maribor center / Mali oder
Harmonika kot inštrument. Harmonika kot orodje. Harmonika kot stroj. Harmonika kot ustroj, ki poganja družbeni sistem. Pravzaprav ne samo harmonika. Osrednji scensko-zvočni element je inštrument, sestavljen iz harmonik, mehov in lajn, analognih mehanizmov, delov lutk, tehnologije midi in ur brez kazalcev. Na njem se odvijajo zgodbe o Harmsovih starkah, ki se iz atmosfersko bogatih prizorov sprevržejo v sarkastične eksekucije nežnih karakterjev, ustvarjajoč neprestan kontrast razpoloženj in tem. Harmsov nelogični stroj razbija kozarce, igra simfonije, sproža povedke, zgode in predvsem nezgode enega zadnjih nosilcev ruske avantgarde, Daniila Šardama Kharmsa Dandana Harmoniusa (ali … kogarkoli že).
Harms je umrl zaradi lakote v zaporu, obtožen »protisovjetskega delovanja«. V njegovem rojstnem kraju so leta 2022 odstranili njegov mural. Ker je kriv! Za nič.
Matija Solce, priznani in večkrat nagrajeni lutkovni režiser, igralec, potujoči lutkar, glasbenik, organizator festivalov in aktivist. V svojih delih tesno povezuje glasbo in gledališče, podira stereotipe o lutkovnem gledališču in ga vzpostavlja kot najbolj odprto gledališko formo. Verjame, da umetnost lahko spreminja družbo, če ji dovolimo delovati izven svoje cone udobja. S krsto, polno kosti, in harmoniko je že nekajkrat obšel svet ter igral za najrazličnejše občestvo v zaporih, ašramih, dnevnih sobah in velikih dvoranah mednarodnih festivalov

Povezava do originalnega članka

Dnevi knjige v Mariboru - petek (1. dan)
2025-05-23 10:30 - 11:30 | Maribor
10.30, GLAZERJEVA DVORANA UNIVERZITETNE KNJIŽNICE MARIBOR
NOVINARSKA KONFERENCA 28. LITERARNEGA FESTIVALA SLOVENSKI DNEVI KNJIGE V MARIBORU
Predstavitev programa v Mariboru in kratka predstavitev programa v partnerskih mestih.
Organizacija in izvedba: MKC Maribor in Univerzitetna knjižnica Maribor

12.00, UNIVERZITETNA KNJIŽNICA MARIBOR; KNJIŽNO RAZSTAVIŠČE UKM
OTVORITVENI DOGODEK 28. LITERARNEGA FESTIVALA SLOVENSKI DNEVI KNJIGE V MARIBORU – KO TE NAPIŠE KNJIGA 2025
Na otvoritveni slovesnosti bosta predsednica Društva slovenskih književnih prevajalcev Tanja Petrič, v imenu ustanovitelja, in koordinatorica festivala Petra Kolmančič, v imenu pokrovitelja, razglasili prejemnico nagrade Vasje Cerarja za najboljši prevod na področju mladinske književnosti. Obiskovalce in organizatorje bodo pozdravili in nagovorili direktorica Javne agencije za knjigo RS Katja Stergar, predstavnik Mestne občine Maribor, ravnateljica Univerzitetne knjižnice Maribor mag. Dunja Legat in v imenu direktorice Mladinskega kulturnega centra Maribor Marje Guček njena namestnica Lina Valant Sičanović. V skulpturo Časovna kapsula Jožeta Šubica bo vložen izvirni literarni prispevek osrednje gostje festivala Nataše Kramberger. Nastopili bodo Bojan Tomažič, Slobodan Boban Janković in Ema S. s projektom Pijani čoln. Potekalo bo odprtje knjižno-likovne razstave Drevo, beseda in človek, avtorjev Boruta Gombača, Nina Flisarja in Rafaela Kurnika z verzi mariborskih pesnic in pesnikov (nastalih kot odziv na pesem Edvarda Kocbeka Na polju), z izbranimi knjižnimi citati poznavalcev sveta dreves in skulpturami iz stalne zbirke UGM letošnje Prešernove nagrajenke za življenjsko delo, kiparke Dragice Čadež. Otvoritveno slovesnost bosta moderirala Petra Bauman in Nino Flisar.
Organizirata: UKM in MKC Maribor

18.00, LITERARNA HIŠA MARIBOR
KDO SE BOJI NADE GABOROVIČ?
Ob stoletnici rojstva predstavljata Literarna hiša Maribor in njen dolgoletni vodja, pesnik, pisatelj in urednik Marjan Pungartnik podobo in delo pomembne pedagoginje, pisateljice in urednice Nade Gaborovič (1924–2006). K branju iz njenih del, pogovoru o pisateljici in podpisu peticije za postavitev obeležja avtorici je vabljeno širše občinstvo.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, GRAJSKA KAVARNA POKRAJINSKEGA MUZEJA MARIBOR
ČLOVEK JE BESEDA IN BESEDA JE LAHKO DREVO – VELIKO PROZNO BRANJE
Na literarnem večeru bodo nastopili ugledni avtorji in avtorice proznih del, ki so tako ali drugače povezana z osrednjo temo festivala, to je naravo ali ekologijo. Z nami bodo prozaist, znan po svojem poetičnem slogu, Vlado Žabot, ki bo bral iz najnovejšega romana Gral, prevajalka Tanja Petrič, ki bo predstavila odlomke iz potopisnega romana Ob jarkih nemško-iranskega pisatelja in publicista Navida Kermanija, dr. Stanislava Chrobáková Repar, slovaško-slovenska književnica in prevajalka, ki bo prebirala odlomke iz svojega esejističnega dela Iniciacije ali književnost onkraj vidnega in žanrsko hibridne zbirke Torzá/Torzi ter pisateljica Anja Mugerli, ki je leta 2024 prejela kresnika za najboljši roman leta Pričakovanja.
Dogodek bo povezovala urednica, novinarka in kritičarka Petra Vidali.
Produkcija: MKC Maribor. Izvedba: MKC Maribor – festival Slovenski dnevi knjige v Mariboru v sodelovanju s Pokrajinskim muzejem Maribor
Dr. Stanislava Chrobáková Repar gostuje v Sloveniji s podporo iz javnih sredstev FPU (Slovaška)

Povezava do originalnega članka

28. festival Slovenski dnevi knjige v Mariboru
2025-05-23 10:30 - 2025-05-31 00:00 | Maribor center / Maribor
Med 23. in 31. majem 28. festival Slovenski dnevi knjige v Mariboru
Mladinski kulturni center Maribor (MKC Maribor) v sodelovanju s partnerji med 23. in 31. majem 2025 organizira festival Slovenski dnevi knjige v Mariboru, ki letos poteka že 28. leto zapored. Festival bo letos potekal pod sloganom “Drevo, beseda in človek”.
Pridružite se nam na različnih lokacijah po Mariboru in uživajte v brezplačnih kulturnih dogodkih, ki bodo združevali literaturo, umetnost in druženje.
Vse festivalske aktivnosti so brezplačne – ne zamudite priložnosti za kulturno obogatitev!

Povezava do originalnega članka

Človek je beseda in beseda je lahko drevo
2025-05-23 19:00 | Maribor center / Grajska kavarna Pokrajinskega muzeja Maribor
Veliko prozno branje 28. festivala Slovenski dnevi knjige v Mariboru
Vabljeni na literarni večer, ki bo raziskoval temo narave in ekologije skozi prozo!
Na dogodku bodo nastopili:

𝐕𝐥𝐚𝐝𝐨 𝐙̌𝐚𝐛𝐨𝐭 – prozaist, znan po svojem poetičnem slogu, ki bo prebral iz odlomkov svojega najnovejšega romana 𝐺𝑟𝑎𝑙.
𝐓𝐚𝐧𝐣𝐚 𝐏𝐞𝐭𝐫𝐢𝐜̌ – priznana prevajalka, ki bo predstavila odlomke iz potopisnega romana 𝑂𝑏 𝑗𝑎𝑟𝑘𝑖ℎ nemško-iranskega pisatelja in publicista Navida Kermanija.
𝐝𝐫. 𝐒𝐭𝐚𝐧𝐢𝐬𝐥𝐚𝐯𝐚 𝐂𝐡𝐫𝐨𝐛𝐚́𝐤𝐨𝐯𝐚́ 𝐑𝐞𝐩𝐚𝐫 – slovaško-slovenska književnica in prevajalka, ki bo prebirala iz svojega esejističnega dela 𝐼𝑛𝑖𝑐𝑖𝑎𝑐𝑖𝑗𝑒 ali književnost onkraj vidnega in zbirke 𝑇𝑜𝑟𝑧á/𝑇𝑜𝑟𝑧𝑖.
𝐀𝐧𝐣𝐚 𝐌𝐮𝐠𝐞𝐫𝐥𝐢 – pisateljica, dobitnica Kresnika 2024 za najboljši roman leta 𝑃𝑟𝑖č𝑎𝑘𝑜𝑣𝑎𝑛𝑗𝑎.

Povezava do originalnega članka

Dnevi knjige v Mariboru - sobota in nedelja (2. dan in 3. dan)
2025-05-24 11:00 - 2025-05-25 10:00 | maribor Slovenija
SOBOTA, 24. MAJ 2025
11.00, LITERARNA HIŠA MARIBOR
MARIBORSKA LITERARNA JUTRA POD JEKLENO BRAJDO
Odprto skupinsko branje na dvorišču Vojašniške ulice 12 ob kavi in pogovorih. Vabljeni tudi kantavtorji in kantavtorice.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, POD LETNIM AVDITORIJEM LUTKOVNEGA GLEDALIŠČA
25. PESNIŠKI TURNIR – FINALNO TEKMOVANJE ZA NAJBOLJŠO NEOBJAVLJENO IZVIRNO PESEM IN NAZIV »VITEZ(INJA) PESNIŠKEGA TURNIRJA 2025«
Po dveh polfinalnih turnirjih, ki sta potekala 11. aprila v Knjižnici Damirja Feigla v Novi Gorici in 25. aprila v Valvasorjevi knjižnici Krško, se je v finale Pesniškega turnirja, izvirnega tekmovanja, ki od leta 2000 poteka na pobudo Zore A. Jurič, uvrstilo dvanajst pesnikov in pesnic, ki se bodo potegovali za naziv vitez ali vitezinja poezije.
Nastopili bodo Nika Gradišek, Jure Jakob, Damjan Japelj, Aleš Jelenko, Jernej Kusterle, Brigita Mencigar, Lucija Mirkac, Alja Pušič, Sara Špelec, Andreina Trusgnach, Karmen Vidmar in Eva Žnidaršič.
Pesniški gost bo lanskoletni vitez poezije Peter Rezman, prireditev bosta povezovala koordinator projekta Nino Flisar in vitezinja poezije Alenka Jovanovski. Strokovna žirija, v sestavi dr. Irena Novak Popov, dr. David Bedrač in Franci Novak, bo izbrala viteza ali vitezinjo poezije, ki bo prejel/-a denarno nagrado 1000 € in knjižno darilo. Svojega zmagovalca ali zmagovalko bo z glasovanjem izbralo tudi občinstvo. Ob tej priložnosti bo izšel zbornik finalnih pesmi, ki ga bodo v dar prejeli vsi obiskovalci.
Če bo deževalo, bo dogodek potekal v Sodnem stolpu.
Produkcija in izvedba: Klub kulturnih ustvarjalcev KU KU in Kreacija, s. p., v izvedbenem sodelovanju z Lutkovnim gledališčem Maribor in festivalom Slovenski dnevi knjige v Mariboru

NEDELJA, 23. MAJ 2025
10.00, ZBIRNO MESTO PRI PRVI GIMNAZIJI MARIBOR
SPREHOD PO POTEH UŽITNIH DREVES MARIBORA: DREVO BESED
28. festival Slovenski dnevi knjige v Mariboru • KO TE NAPIŠE KNJIGA 2025 Drevesa so pomemben del naravne dediščine in imajo v urbanem okolju ekološko, družbeno, ekonomsko in estetsko funkcijo. Eden od vidikov dreves pa je pogosto spregledan. To je uporaba delov dreves v kulinarične namene in prav tej temi se bomo na tem svojevrstnem sprehodu posvečali. Pod strokovnim vodstvom dolgoletnega predsednika in ustanovitelja Hortikulturnega društva Maribor Boruta Ambrožiča se bomo sprehodili po Mariboru, spoznavali užitna drevesa, tudi taka, ki so za našo gastronomsko regijo neznačilna, ter podelili nekatere že pozabljene recepte. Del sprehoda bo tudi literarni postanek s pripovedovalskim nastopom Petre Bauman ob divjem mandljevcu na Ulici kneza Koclja 6 v Mariboru, ki je edini mandljevec v Sloveniji, ki ima status naravne vrednote.
Organizacija in izvedba: Hortikulturno društvo Maribor v sodelovanju s festivalom Slovenski dnevi knjige v Mariboru
Po poteh užitnih dreves Maribora je del EU projekta Erasmus +, ForestWell, ki ga je potrdila nacionalna agencija CMEPIUS. Sprehod je tudi del vseslovenske skupne akcije Drevo besed, ki poteka v izvedbi partnerskih mest festivala Slovenski dnevi knjige 2025.

Povezava do originalnega članka

Dnevi knjige v Mariboru - ponedeljek (4. dan)
2025-05-26 09:30 - 19:00 | maribor Slovenija
9.30–10.20, RADIO MARIBOR – 93,1 MHZ (POHORJE), 90,4 MHZ (BOČ), 87,7 MHZ (OŽBALT) IN 93,8 MHZ (TRBONJE)
RADIJSKO OMIZJE POD KROŠNJAMI: KAKO AVTORICE IN AVTORJI DAJEJO GLAS NARAVI
Narava je človekovo edino zatočišče, sam je njen del. A doba antropocentrizma v njem duši ponižnost in skrb do živega in neživega, zato je treba dati naravi, kot zatočišču dodaten pomen. Naj bo svetišče. Ali v dobi globalne potrošnje in arogance kapitala še obstajajo svete, nedotakljive stvari in ali so tisti, ki se borijo zanje, junaki ali naivneži? In kako je to povezano z literarno besedo? Odgovore na ta in podobna vprašanja bomo iskali v oddaji Odkrivamo Radia Maribor z gostjami: Petro Kolmančič, pesnico in vodjo festivala Slovenski dnevi knjige v Mariboru, prof. dr. Jožico Čeh Steger, literarno zgodovinarko, s Filozofske fakultete Univerze v Mariboru in Natašo Kramberger, pisateljico, kmetovalko in prejemnico nagrade Prešernovega sklada ter osrednjo gostjo festivala. Voditeljica oddaje je Irena Kodrič Cizerl.
Oddaja bo potekala v živo v Magdalenskem parku v Mariboru. V sodelovanju Radia Maribor – RTVSLO – Regionalnega centra Maribor, Filozofske fakultete Univerze v Mariboru in Mladinskega kulturnega centra Maribor

18.00, LITERARNA HIŠA MARIBOR
MARJAN PUNGARTNIK: O KNJIGI
Dolgoletni urednik, oblikovalec in poznavalec knjig bo spregovoril o kultu knjige, njeni kulturi, tradiciji in se kritično ozrl na novejšo knjižno produkcijo.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, VETRINJSKI DVOR, ODPRTI ODER VETRINJCA – BARCODA
LITERARNI VEČER MLADE LITERATURE LGBTQ+ Z GOSTJO JEDRT MALEŽIČ IN ODPRTIM LITERARNIM MIKROFONOM
Mila Kodrič Cizerl, Špela Setničar, Dominik Škrinjar, Jedrt Maležič Na literarnem večeru bodo nastopili Mila Kodrič Cizerl, Špela Setničar, Dominik Škrinjar in Jedrt Maležič. Po prvem sklopu branja sledi pogovor z večkrat nominirano avtorico Jedrt Maležič, ki bo predstavila svojo kratkoprozno zbirko Dvoliki, ki je bila nominirana za kritiško sito in nagrado Maruše Krese za najboljšo kratkoprozno zbirko. Gostitelj dogodka in selektor nastopajočih je pesnik in urednik Tom Veber. Dogodek, ki je del programa Mladinskega kulturnega centra Maribor Maribor skozi rožnata očala, bo povezovala Alja Pušič.
Produkcija: MKC Maribor. Izvedba: MKC Maribor v sodelovanju s KUD Coda in Narodnim domom Maribor

Povezava do originalnega članka

Dnevi knjige v Mariboru - torek (5. dan)
2025-05-27 13:30 - 19:00 | maribor Slovenija
13.30, DOM STAREJŠIH OBČANOV TEZNO
PODARIMO KNJIGO IN BESEDO
Dobrodelna knjižna akcija Humanitarnega združenja žensk Inner Wheel klub Maribor. Branje in pogovor o knjigi Kurja fizika avtorja Ferija Lainščka (Beletrina, 2024). Skupno branje bo ponudilo razmislek o otroštvu, kot ga je prikazoval pisatelj in priklicalo tudi lastne spomine, izkušnje in spoznanja.
Izvedba: Inner Wheel klub Maribor, humanitarno združenje žensk 28. festival Slovenski dnevi knjige v Mariboru

18.00, LITERARNA HIŠA MARIBOR
STANISLAVA CHROBÁKOVÁ REPAR, KLARISA JOVANOVIĆ IN BARBARA KORUN: FRAKTALI SK/SI
Literarni nastop treh uveljavljenih književnic Stanislave Chrobákove Repar, Klarise Jovanović in Barbare Korun. Gostovanje je nadaljevanje plodnega mednarodnega literarnega sodelovanja med Slovaško in Slovenijo v okviru projekta Fraktáli SK/SI, ki ga izvajajo partnerske organizacije Literarna hiša Maribor, Založba Pivec in Mariborska knjižnica. Pogovor z avtoricami bo vodil Marjan Pungartnik.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00 VETRINJSKI DVOR, ODPRTI ODER VETRINJCA – BARCODA
PRAVLJIČNI VEČER ZA ODRASLE
V sklopu projekta Pravljični večeri za odrasle, ki med dvaindvajsetimi sodelujočimi splošnimi knjižnicami na pobudo Mariborske knjižnice poteka že šestnajsto sezono, bodo nastopili pravljičarji iz štirih slovenskih splošnih knjižnic. Prisluhnili bomo Aleksandri Papež iz Knjižnice Lenart, Brigiti Lavrič iz Knjižnice Mirana Jarca Novo mesto, Tonetu Obadiču iz Mestne knjižnice Ljubljana in Sabini Kotnik, Metki Lipnik ter Zdenki Gajser iz Mariborske knjižnice. Za glasbene predahe med zgodbami bo poskrbela zagnana raziskovalka glasovnih izrazov, poustvarjalka ljudskih pesmi in izvajalka avtorske glasbe Mateja Fi. Zasnova in produkcija: Mariborska knjižnica. Izvedba: Mariborska knjižnica v sodelovanju z MKC Maribor, KUD Coda in Narodnim domom Maribor

Povezava do originalnega članka

Dnevi knjige v Mariboru - sreda (6. dan)
2025-05-28 08:00 - 20:00 | maribor Slovenija
8.00, PREDAVALNICA 1.48 – PEDAGOŠKA FAKULTETA MARIBOR
PISATELJICA ZA KATEDROM: GOSTOVANJE NATAŠE KONC LORENZUTTI
Literarni cikel Pisatelj/pisateljica za katedrom je nastal z namenom približevanja vrhunske slovenske književne produkcije za otroke in mladino študentom in študentkam. Eden izmed utečenih dogodkov omenjenega cikla je gostovanje prejemnika ali prejemnice nagrade desetnica za izvirno otroško in mladinsko književnost, ki jo za obdobje zadnjih treh let podeljuje Društvo slovenskih pisateljev. Lanskoletno desetnico je za roman Jutri bom siten kot pes prejela pisateljica Nataša Konc Lorenzutti. Pogovor z gostjo bo vodila dr. Dragica Haramija, nastop bo namenjen študentom Pedagoške in Filozofske fakultete, članom Slavističnega društva Maribor, odprt pa bo tudi za ostalo javnost.
Izvedba in organizacija: MKC Maribor v sodelovanju s partnerji, Pedagoško fakulteto Maribor, Filozofsko fakulteto Maribor ter Slavističnim društvom Maribor

10.00, GRAJSKI TRG
LE KORAK DO KNJIGE: ODPRTJE KNJIŽNEGA SEJMA
Na sejmu lahko pri več kot dvajsetih založnikih dobite branje za vse starosti, okuse in priložnosti! Preverite ugodno sejemsko ponudbo, zaprosite za avtograme avtorje, ki se bodo smukali v bližini stojnic, prebrskajte za novitetami. Sodelujejo: Založba Litera, Založba Pivec, KUD Sodobnost International, Beletrina, Založba /*cf., KUD Zrakogled, Družina, Mohorjeva založba Celovec, Univerzitetna založba Univerze v Mariboru, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Dve luni – zavod za poetizacijo sveta, Javni sklad RS za kulturne dejavnosti, Književno društvo Hiša poezije, LUD Literatura, LUD Šerpa, Založba Goga, Društvo za informiranje o islamu, Krščanska adventistična cerkev, Vlado Began – samozaložnik.
Spremljevalni program sejma povezuje Petra Bauman.
Na sprehodu skozi urbano džunglo zavijte še v neodvisno knjigarno Mariborka ali v največjo bukvarno v Sloveniji, Ciproš (KC Pekarna). Ciproš bo odprt v istih urah kot sejem, Mariborka v rednih delovnih urah.
Produkcija in izvedba: MKC Maribor

10.00–18.00, GRAJSKI TRG
PESEM PRESTOLOV: IZZIV
Vabimo vas k ustvarjalnemu izzivu: s festivalskimi stoli, ki nosijo vsak po eno črko in bodo na Grajskem trgu v času sejma sprejeli občinstvo, sestavite besedo, verz, ali celo pesem. Objavite fotografijo vaše pesmi prestolov in označite festival Dnevi knjige v Mariboru. Morda pa komu polepšamo dan!
Produkcija in izvedba: MKC Maribor

10.30, GRAJSKI TRG
ODPRTJE ULIČNE RAZSTAVE ILUSTRACIJ: HUIQIN WANG IN LILI SAJE WANG
Mariborska knjižnica je ob 2. aprilu, mednarodnem dnevu knjig za otroke, v enotah Mariborske knjižnice pripravila veliko razstavo ilustracij Huiqin Wang in Lili Saje Wang. Izbor ilustracij umetnic, ki s svojim ustvarjanjem povezujeta kitajsko in slovensko kulturo, prinaša tudi v javni prostor z razstavo, ki bo v času festivala Slovenski dnevi knjige v Mariboru na ogled na Grajskem trgu, v času Festivala Lent v Art Kampu in do konca poletja pa v Doživljajskem igrišču Betnava.
Produkcija: Mariborska knjižnica v partnerstvu z MKC Maribor in festivalom Slovenski dnevi knjige v Mariboru

11.00, ODER KNJIŽNEGA SEJMA, GRAJSKI TRG
ZA PRELISIČENJE – NASTOP NATAŠE KONC LORENZUTTI
V svojem najnovejšem knjižnem delu za mladino z naslovom Priročnik za prelisičenje je avtorica Nataša Konc Lorenzutti na novo v verzih oblikovala stare ljudske motive: enajst živalskih pravljic iz Rezije in eno iz Benečije. V vseh prigodah in zapletih nastopa nabrita lisica, takšna, kakršne so raznorazne lisice še danes. Morda pa je tudi njo mogoče prelisičiti. O tem, kako je to uspelo ježu, bodo tekli verzi v živo, medtem pa bo slišati še nekaj takšnih, v katerih lisica nedvoumno zmaga, denimo na olimpijadi, v dirki z močno konkurenco – polžem. Za otroke v starosti od osem let do trinajst let.
Organizator: MKC Maribor

12.00, ODER KNJIŽNEGA SEJMA, GRAJSKI TRG
SREDNJEŠOLSKI LITERARNO-GLASBENI MARATON
Dijaki Prve gimnazije Maribor Jure Krajnc, Hana Kamplet Lešnik, Ana Kovše in Iza Vivat se bodo predstavili z avtorsko poezijo ob spremljavi Clamor (Urška Filipič in Larisa Rola, Tjaša Lipoglavšek, Anaja Razboršek, Lucija Centner Žiger). Njihova mentorica je Nina Koper.
Dijaki II. gimnazije Maribor bodo brali iz novega literarnega zbornika Goreči ostanki jutra: Miha Ferlinc, Neža Grajfoner, Neja Jakopanec, Nana Kovačič, Neli Krajnc, Ana Kuprivec, Ela Skale, Laura Šmigoc, Hana Špičko, Žiga Virtič, spremljal jih bo Jaš Heler. Mentorica jim je Nina Medved.
Organizira: MKC Maribor v sodelovanju s Prvo in II. gimnazijo Maribor

15.00–17.00, GRAJSKI TRG
PESNICA Z VŽIGALICAMI: PERFORMANS
Performerka Miša Gams, ki je obiskovalce knjižnega sejma vrsto let pozivala k inovativnemu skupinskemu pesnjenju, se bo letos preizkusila v vlogi pesnice z vžigalicami, ki opozarja na socialno, finančno in vsestransko izčrpanost prekarnih delavcev v kulturi. Ker bo letos napolnila 50 let, bo avtorica obiskovalcem knjižnega sejma iz lesene škatle razdelila 50 škatlic vžigalic, na katerih bomo lahko prebrali njene kratke pesmi in haikuje ter jih shranili kot praktično darilo. Na razpolago bo za pogovore o poeziji, z veseljem bo prebrala vaše pesmi in kot literarna kritičarka podala svoj komentar ali refleksijo. Ne bo se branila prostovoljnih prispevkov …
Organizira: MKC Maribor

15.00, ODER KNJIŽNEGA SEJMA, GRAJSKI TRG
PREVAJALSKI EVROBAROMETER: IDEJA ZA MILJOOOOOON
Na Društvu slovenskih književnih prevajalcev smo leta 2023 v partnerskem evropskem projektu s KUD Sodobnost International zasnovali cikel dogodkov »Prevajalski evrobarometer«, ki predstavlja prevode iz evropskih jezikov.
Vabljeni na pogovor z Janjo Vollmaier Lubej, doktorico znanosti s področja literarnih ved, docentko za slovensko književnost in prevajalko iz ukrajinščine. Predstavila bo svoj najnovejši prevod slikanice Ideja za miljoooooon uveljavljene ukrajinske pisateljice in ilustratorke Katerine Sad.
Organizirata: MKC Maribor in Društvo slovenskih književnih prevajalcev v partnerstvu s KUD Sodobnost International in s podporo Evropske unije

15.30, ODER KNJIŽNEGA SEJMA, GRAJSKI TRG
ČRNO JUTRO, ČRNI DNEVI: ANTIVOJNI MLADINSKI ROMAN
Avtorica mladinskih knjig Ana Koritnik je izdala nov protivojni roman Črno jutro, črni dnevi, v katerem se posveča vojni v Ukrajini. Glavni lik je mladenka Ivanna, ki zaradi vojne doživi agresije hude preizkušnje. Z avtorico se bo pogovarjala Petra Bauman.
Organizirata: MKC Maribor in Mohorjeva založba Celovec

17.00, ODER KNJIŽNEGA SEJMA, GRAJSKI TRG
RAZSTAVLJANJE SPORNE KULTURNE DEDIŠČINE
Kaj je sporna kulturna dediščina? Nova knjiga Alenke Pirman Razstavljanje sporne kulturne dediščine: sodelovanje umetnikov in muzejev je svojevrsten raziskovalno znanstveni dosežek, ki prepričljivo preči polji umetnosti in dediščine. Avtorica osrednji problem sodelovanja umetnikov in muzejev omeji na skupni medij, razstave. Razdela različno hierarhizirane sodelovalne odnose med umetniki in muzealci ter razčleni različne modele sodelovanja glede na razlike v izkoriščanju izjavljalnih položajev. Z avtorico se bo pogovarjal Simon Žlahtič.
Organizirata: MKC Maribor in Založba *cf

18.00, LITERARNA HIŠA MARIBOR
VALTER ČUČKOVIČ: MAVRICA IZ OPILKOV
Izjemno plodovit pesnik se tokrat predstavlja z zbirko aforizmov, ki jo je v začetku letošnjega leta izdala založba knjig Kulturni center Maribor. Mavrica aforizmov Valterja Čučkoviča je stkana iz svetlikajočih opilkov, ki na rahlo zarežejo v misel, da prenikne v drugačen zorni kot. Pogovor z avtorjem bo vodil Marjan Pungartnik.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, VETRINJSKI DVOR, ODPRTI ODER VETRINJCA – BARCODA
LITERARNA POSTAJA Z NATAŠO KRAMBERGER
Osrednja gostja 28.festivala Slovenski dnevi knjige v Mariboru je Nataša Kramberger, pisateljica, kolumnistka, mladinska delavka in ekološka kmetica. Za roman Po vsej sili živ je prejela nagrado Prešernovega sklada 2024. V svojih delih pogosto povezuje ruralno in urbano ter spaja različne žanre. Je tudi avtorica interdisciplinarnih umetniških projektov o kmetijstvu, naravni gradnji z zemljo in naravovarstvu. Pogovor bo usmerjala Zora A. Jurič.
V soorganicaciji Mariborske knjižnice in MKC Maribor ter v sodelovanju s KUD Coda in Narodnim domom Maribor

20.00, TELEVIZIJA MARIBOR
OMIZJE– KAKŠNO VLOGO LAHKO ODIGRA LITERATURA V ZVEZI S PEREČO OKOLJSKO IN PODNEBNO PROBLEMATIKO?
Nataša Kramberger, dr. Stanislava Chrobáková Repar, Nataša Konc Lorenzutti, dr. Zoran Medved Vsi se zavedamo, da bi bilo treba za resnični premik od antropocentrizma k ekocentrizmu in bolj celostnemu ekološkemu pristopu v odnosu človeka do narave angažirati tisto tiho večino, saj se sicer ne moremo zanašati, da se bo kaj spremenilo na bolje, vendar nihče nima prave ideje, kako to narediti. Kakšno vlogo lahko v zvezi s perečo okoljsko in podnebno problematiko odigrajo knjige ter pisatelji in pisateljice? Kako so ekokritiške teme prisotne v sodobni slovenski literaturi? Kaj so čeri in pasti tovrstnih pisav? Sodelovale bodo Nataša Kramberger, dr. Stanislava Chrobáková Repar, Nataša Konc Lorenzutti, vodil bo dr. Zoran Medved.
V soorganizaciji Mladinskega kulturnega centra Maribor in RTVSLO – Regionalnega centra Maribor in Mariborske knjižnice. Omizje je spremljevalni strokovni dogodek festivala Slovenski dnevi knjige v Mariboru. Televizija Maribor je medijski pokrovitelj festivala.

Povezava do originalnega članka
